Come Go with Me

«Come Go with Me» er en amerikansk sang, skrevet av C. E. Quick (også kjent som Clarence Quick), et originalmedlem av den amerikanske doo-wop-vokalgruppen The Del-Vikings. Sangen ble opprinnelig innspilt av The Del-Vikings i 1956 og utgitt på single for Fee Bee Records. Da gruppen underskrev en platekontrakt med Dot Records ble sangen en hit. Den lå som høyest på en fjerdeplass på Billboard Hot 100-listen  og ble gruppas høyestplasserte sang på listene. Den var senere med i filmene Siste natt med gjengen (1973), Stand by Me (1986) og Joe Versus the Volcano (1990). Come Go with Me solgte mer enn  én millioner eksemplarer og ble tildelt gullplate.
I 2004 rangerte magasinet Rolling Stone sangen som # 441 på sin liste over The 500 Greatest Songs of All Time. Sangen ble feilaktig oppgitt å ha nådd en femteplass på de amerikanske singlelistene av Rolling Stone. Den lå som høyest på en fjerdeplass i 1957.


== Andre versjoner ==
En coverversjon med The Fleetwoods ble utgitt på gruppas album Mr. Blue (1959)
Dion gjorde en coverversjon av sangen på sitt album Lovers Who Wander (1962). Den ble også utgitt på single og nådde en 48.-plass på Billboard Hot 100-listen i 1963.
The Strangers & Doris gjorde en coverversjon på singlen Polydor NH 10921, som ble utgitt i 1962.
Sha Na Na, en rock and roll revival-gruppe, fremførte «Come Go with Me» live på Woodstockfestivalen sommeren 1969.
En coverversjon av «Come Go with Me» ble senere gjort av det amerikanske rockbandet The Beach Boys og var med på dets album M.I.U. Album (1978). Selv om den ikke ble utgitt på single den gangen, ble sangen tatt med på samlealbumet Ten Years of Harmony i 1981. Den ble så utgitt på single for å promotere samlealbumet og steg så til en 18.-plass på Billboard Hot 100-listen i januar 1982. Da samlingen ble gjenutgitt på CD var det et alternativt opptak av sangen som ble anvendt.
Den israelske artsisten Danny Sanderson fremfører en a cappella-versjon av sangen på hebraisk med tittelen «Bo'ee Motek/בואי מותק». Den ble utgitt på hans album חף מפשע på CBS International-labelen.
I episoden Who Gives A Hootennay? av TV-serien Happy Days i 1982 gjorde Scott Baio og Erin Moran en coverversjon av denne låten i folkesangstil.
I episoden Slater's Sister av TV-serien Saved By the Bell i 1992 fremførte gjengen denne sangen i The Max som bandet The Five Aces.
I 2007 utgav den britiske avisen Liverpool Echo et éngangs-musikkmagasin, Sound 08, og gav bort en gratis CD, som inneholdt en coverversjon med The Coral.
Kenny Loggins gjorde en coverversjon på sitt album All Join In (2009).
I episoden Party On! av TV-serien Suite Life On Deck i 2010 fremførte Sean Kingston en hip-hopversjon av sangen.


== Trivia ==
Hvis du lytter riktig nøye til den originale innspillingen med The Del Vikings, kan du høre en svak (men merkbar) pipende lyd. Denne lyden ble skapt av en støyete basstrommepedal. Overraskende nok ble en ikke klar over dette før masterplaten ble gjort.
Da Paul McCartney så John Lennon for første gang i 1957 fremførte Lennon denne sangen med sitt band The Quarrymen. Ifølge McCartneys erindringer i The Beatles Anthology, satte Lennon (som ikke husket mye av sangens tekst) inn linjer fra bluessanger (innbefattet «Down, down down to the penitentiary»)


== Referanser ==